Իհարկե, այս զգացմունքային խնդիրների կողքին ուրիշ նյութեր էլ քննարկեցինք: Քննարկեցինք այս տարածաշրջանի խաղաղության խնդիրը եւ նրան առնչվող ընդհանուր հարցեր: Ինձ` որպես ֆրանսացի եւ եվրոպացի ղեկավարի համար շատ հետաքրքիր էր լսել պարոն Քոչարյանի, Հայաստանի տեսակետը եւ վերլուծությունները տարածաշրջանի ապագայի վերաբերյալ: Քննարկեցինք եւ այնուհետեւ ճաշելու ընթացքում պետք է շարունակենք մտքեր փոխանակել Հայաստան-Եվրամիություն կապերի, եւ իհարկե մեր երկկողմ հարաբերությունների վերաբերյալ, որոնք շատ ուժեղ են թե տնտեսական, թե մշակութային ոլորտներում: Իհարկե, առիթ կունենանք այս ճաշի ժամանակ քննարկել այն երկկողմ խնդիրները, որ դեռ կարող են գոյություն ունենալ: Այսօրվա կապակցությամբ ուզում եմ նորից ջերմ շնորհակալություններ հայտնել Նախագահին, Երեւանի բոլոր բնակիչներին, բոլոր հայերին եւ Ֆրանսիայի հայերին, թեեւ նրանց հետո կասեմ, բայց հիմա հատկապես Հայաստանի հայերին եմ շնորհակալություն հայտնում: